### Beslutning

Godkendt.

### Sagsfremstilling

## Resume og sagens baggrund

Almene vandværker skal have et regulativ, der beskriver vilkårene for retten til vandforsyning, og hvilke forpligtigelser vandforsyningen og forbrugeren har. [adresse] nuværende regulativ er fra 2011. Med denne godkendelse føres regulativet til tidssvarende forhold.

Da det indstillede regulativ overholder lovgivningen, kan kommunen ikke nægte at godkende det.

## Indstillinger

Direktøren indstiller, at regulativ for Kalundborg Vandforsyning, se bilag 1, godkendes.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Almene vandværker skal have et regulativ, der fastlægger forholdet mellem vandforsyningen og forbrugeren, herunder vilkår om vandmåling, ansvar for vedligeholdelse af rørledninger mv. Regulativet fastlægger også forhold omkring lukning for vand, forsyning af erhverv og brandtekniske installationer med mere.

[adresse] nuværende regulativ er fra 2011, og er ikke tidssvarende. Forsyningen har derfor udarbejdet et nyt regulativ, se bilag 1, på baggrund af brancheforeningens vejledning.

Kalundborg Kommune skal godkende regulativet, før det bliver gældende. Efter administrationens vurdering strider regulativet ikke mod gældende lovgivning. Kommunen kan ikke nægte at godkende regulativet og kan heller ikke ændre i regulativet, hvis det overholder gældende lovgivning.

Det forventes, at de andre almene vandværker i kommunen vil indstille et regulativ lignende [adresse] i løbet af 2022. Det forventes, at regulativ for [adresse] også skal behandles i løbet af 2022.

## Økonomiske konsekvenser

Regulativet kan medføre udgifter for Vestsjællands Brandvæsen til betaling for vand til brandslukningsformål samt udgifter for Kalundborg Kommune til brandtekniske installationer på kommunale ejendomme.

Vestsjællands Brandvæsen oplyser, at der i gennemsnit bruges cirka 1000 kubikmeter vand per år til brandslukning. Administrationen estimerer udgift til betaling for denne vandmængde til mindre end kr. 20.000 per år. KL's holdning er, at "vandforbruget ved beredskabsopgaver bør betales af vandselskaberne – som en samfundsopgave".

Administrationen vurderer at regulativet kan betyde væsentlige omkostninger for Kalundborg Kommune, hvis der skal foretages tilbageløbssikring af alle brandinstallationer i de kommunale bygninger. Beløbsstørrelsen er ikke estimeret.

## ADMINISTRATIV TILFØJELSE DEN 7. JANUAR 2022:

Regulativet, bilag 1, er tilrettet på baggrund af indstilling fra [adresse] samt Teknik- og Miljøudvalgets anbefaling den 6. januar 2022.

### Sagens forløb

06-01-2022 Teknik- og Miljøudvalget
Anbefales med bemærkning om, at de forelagte rettelser på mødet bliver indarbejdet i et nyt bilag som indsættes på sagen, inden Økonomiudvalgets behandling.
19-01-2022 Økonomiudvalget
Anbefales.